Diari Oficial de la Generalitat Valenciana


Sumari del DOGV 3366, del 05-11-1998 (1998/902600)

ACORD de 20 d'octubre de 1998, del Govern Valencià, pel qual es declara d'interés comunitari una indústria d'elaboració de pedra natural al terme municipal de Novelda.
-----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1998/10/20/(1)/dof/vci/html**

### Dades del document

Número de DOGV
:   3366

Data del DOGV
:   05-11-1998

Secció del DOGV
:   I. DISPOSICIONS GENERALS

Número del document
:   1998/902600


Data del document
:   20-10-1998

Organisme emissor


Tipus de document
:   Acord

Descriptors 

:   * Novelda
    * pla d'urbanisme
    * explotació minera

ACORD de 20 d'octubre de 1998, del Govern Valencià, pel qual es declara d'interés comunitari una indústria d'elaboració de pedra natural al terme municipal de Novelda. [1998/X9449]  
El Govern Valencià, en la reunió del dia 20 d'octubre de 1998, adoptà l'acord següent:  
Antecedents de fet  
Primer  
Amb data 29 d'abril de 1997, la mercantil Eurodiseño, SA, representada pel Sr. Jesús Esteve Román, presentà en el Servei Territorial d'Alacant, de la Direcció General d'Urbanisme i Ordenació del Territori, la instància i la documentació complementària, per les quals sol·licita la Declaració d'Interés Comunitari per a la instal·lació d'una indústria d'elaboració de pedra natural, en la carretera N-330, km 386,90, del terme municipal de Novelda.  
Segon  
La Comissió Informativa d'Urbanisme, en les reunions de 26 i 29 de setembre de 1997, acordà emetre un informe favorable sobre l'expedient de referència en la condició que s'esmenaren certes deficiències. El 14 d'octubre de 1997 presenta nova documentació que les esmena i així queda complet l'expedient.  
Tercer  
De l'anàlisi de la documentació aportada es desprén que la instal·lació pretesa es localitza en sòl no urbanitzable, comú-rústic i comú agrícola, segons el planejament general d'aplicació, en parcel·la de 65.702 mý de superfície, composta de 9 parcel·les, les referències cadastrals de les quals són les núm. 75 i 79, en part; 81; 82; 83; 145; 146; 147 i 148 del polígon 15.  
En la dita parcel·la hi ha actualment una indústria d'elaboració de pedra natural, amb llicència de posada en marxa de l'activitat a nom d'Eurodiseño, SA, de data 25 de gener 1989, i llicència d'obres per a nau de 2.691 mý, de data 22 de gener de 1988. L'objecte de la sol·licitud és la legalització de l'excés de construcció materialitzat sobre la llicència d'obres en el seu dia concedida, 1.536 mý, i l'ampliació de l'activitat fins a un total de 10.801 mý construïts, i les instal·lacions ocupen una superfície de 48.546 mý.  
Quart  
La documentació aportada consta de:  
1. Memòria informativa i justificativa de l'actuació, que contenen els criteris de l'ordenació.  
2. Proposta d'ordenació: assignació d'usos detallats i la delimitació de zones, l'assenyalament de reserves de sòl amb destinació dotacional públic i traçat i les característiques de les xarxes de comunicacions i els serveis propis de l'actuació i del seu enllaç amb els generals del territori.  
3. Plans:  
3.1. D'informació.  
3.2. D'ordenació.  
4. Avaluació economicofinancera i programació de l'actuació, compromisos que s'han de contraure entre el promotor i l'administració.  
5. Avaluació econçómico-financera de la implantació dels serveis i de l'execució de les obres d'urbanització.  
6. Normes urbanístiques.  
7. Estudi d'Impacte Ambiental.  
Cinqué  
Conté el projecte proposta de resolució a càrrec de l'actuació de la totalitat dels serveis requerits per al seu establiment i el funcionament. Consta, així mateix, el compromís d'assumpció per part del promotor del règim de deures, cessions i obligacions propis del sòl urbanitzable programat, si bé el compliment d'aquests es materialitzarà en els termes que es deriven de la proposta.  
Sisé  
Es troben en l'expedient els acords municipals següents:  
- Acord adoptat per la Comissió de Govern del Ajuntament de Novelda en sessió del dia 19 de juny de 1997, pel qual s'emet l'informe positiu en l'actuació a l'efecte d'allò que s'ha disposat en l'article 20, apartat 2, paràgraf 3r, de la Llei del Sòl No Urbanitzable (LSNU), al objecte de la seua admissió a tràmit amb les observacions assenyalades pel tècnic municipal en l'informe del 18 de juny de 1997.  
Amb data 3 de setembre i 11 de novembre de 1997 es dóna trasllat a l'ajuntament de la documentació presentada pel promotor a fi d'esmenar les deficiències indicades en el paràgraf anterior.  
- Acord de la Comissió de Govern Municipal de data 9 de juliol de 1998, pel qual s'informa favorablement la Declaració d'Interés Comunitari objecte de l'expedient i s'estableix una liquidació del cànon d'aprofitament urbanístic de 04.663.572 PTA, com a conseqüència de la monetarització dels deures de cessió (14% de la parcel·la afectada, amb destinació a zona verda i d'altres serveis d'interés públic i social i 10% de cessió de l'aprofitament corresponent) que la Declaració d'Interés Comunitari pel procediment extraordinari de l'article 20 de la LSNU comporta.  
Seté  
Mitjançant Resolució del conseller d'Obres Públiques, Urbanisme i Transports, de data 19 de novembre de 1997, fou admesa a tràmit la sol·licitud formulada i sotmesa a informació pública per termini de vint dies, simultàniament amb la convocatòria per a la presentació d'iniciatives alternatives a la desencadenant del procediment. En aquest sentit, es publicaren sengles anuncis en el Diari Oficial de la Generalitat Valenciana núm. 3.160, de data 13 de gener de 1998, i en el diari La Prensa d'Alacant, de 19 de desembre de 1997, anuncis que, així mateix, servien per a sotmetre a informació pública la necessària Declaració d'Impacte Ambiental. D'altra banda, es donà audiència a la totalitat de propietaris interessats en l'expedient.  
Durant el citat termini es presentà una al·legació per part de l'Ajuntament de Novelda a l'Estudi d'Impacte Ambiental, de la qual es donà trasllat al promotor i a la Conselleria de Medi Ambient, amb data 14 de maig de 1998, per a la seua presa en consideració en la corresponent Declaració d'Impacte Ambiental.  
Vuité  
Durant la tramitació de l'expedient han sigut emesos els informes sectorials següents:  
1. Respecte de l'accés a la instal·lació es troba en l'expedient l'informe emés per l'Oficina del Pla de Carreteres de la Conselleria d'Obres Públiques, Urbanisme i Transports favorable a l'aprovació, sense perjudici d'allò que establisca el Ministeri de Foment quant a les adequacions als accessos des de l'enllaç de l'autovia N-330 amb la carretera CV-820 (Ant. A-122) fins a les instal·lacions.  
Per la seua banda, el Ministeri de Foment, mitjançant l'informe emés el 9 de juliol de 1997, manifesta que no hi ha inconvenient en l'execució del projecte. Posteriorment, en l'informe del 27 d'octubre de 1997, emes a requeriment de la Conselleria d'Obres Públiques, Urbanisme i Transports sobre la possibilitat que resulte inundat l'enllaç de l'autovia N-330, en el pk (punt quilomètric) 23.340, manifesta que «...si bé la ubicació de la indústria no és la més idònia des del punt de vista que ara abordem, no es pot asseverar que el fet de la seua implantació provoque o agreuge les inundacions que es produeixen en l'enllaç de l'autovia que estan més relacionades amb el fet que aquest punt es troba en la part més baixa de la rambla molt pròxim al desaigüe natural d'aquesta al riu Vinalopó. Per tot això que s'ha exposat, considerem que, encara coneixent el problema suscitat en la seua consulta i no estimant que l'ampliació de la indústria en qüestió supose la causa de mals majors als que actualment presenta la zona, caldria sol·licitar l'informe definitiu en aquesta matèria a la Confederació Hidrogràfica del Xúquer amb la qual aquest Servei estudia la possible millora del drenatge de l'enllaç de l'autovia».  
Sol·licitat el mencionat informe al citat organisme amb data 7 de novembre de 1997, al dia de la data no ha sigut emes.  
2. Quant a l'impacte ambiental de l'actuació integral, el director general de Desenvolupament Sostenible ha emes, el 16 de juliol de 1998, Declaració d'Impacte Ambiental favorable, sempre que es complisquen les condicions que s'hi assenyalen, així com les mesures correctores de l'Estudi d'Impacte Ambiental que no entren en contradicció amb aquests.  
3. Finalment, ha sigut emes l'informe favorable per part de la Conselleria d'Ocupació, Indústria i Comerç el dia 18 de novembre de 1997.  
Nové  
La Comissió Informativa d'Urbanisme, en les reunions de 23 i 24 de juliol de 1998, va informar favorablement la present Declaració d'Interés Comunitari.  
Deu  
El conseller d'Obres Públiques, Urbanisme i Transports va informar favorablement la present Declaració d'Interés Comunitari, mitjançant la Resolució de data 2 d'octubre de 1998.  
Fonaments de dret  
Primer  
La sol·licitud formulada s'ha de resoldre a l'empara d'allò que s'ha disposat en la Llei 4/1992, de 5 de juny, del Sòl No Urbanitzable, i s'ha de substanciar pel procediment de Declaració d'Interés Comunitari que es refereix l'article 8.2 de la Llei en relació amb l'article. 20 d'aquesta.  
En efecte, de conformitat amb l'últim dels preceptes legals, les edificacions i les instal·lacions destinades a activitats industrials que, entre altres, necessiten l'ocupació d'una superfície major de 4 ha, requerisquen més de 8.000 mý. construïts o exigisquen la realització de més de 1000 metres lineals de desenvolupament només es podran realitzar com a actuacions integrals després del compliment previ de les condicions exigides pel paràgraf primer del citat article.  
A la vista de les característiques concurrents en l'actuació pretesa no hi ha dubte que el camí procedimental adequat per a la resolució de l'expedient resulta ser el procediment extraordinari previst en l'article citat, una vegada constatat que es compleixen les condicions fixades en el número 1 de tal precepte, tota vegada que:  
a) Les característiques de l'actuació necessiten disposar d'una superfície de grans dimensions i es impossible la seua localització dins dels sòls urbans o urbanitzables existents en el municipi. Per si calia, es tracta de l'ampliació d'una activitat industrial existent i en funcionament d'impossible o dificultós trasllat als citats sòls.  
b) L'actuació resol els serveis que demanda el seu establiment sense que es produïsca una sobrecàrrega de demanda de les infraestructures existents, i cal destacar, a l'efecte, els informes favorables emesos per les diferents administracions sectorials que han intervingut en el procediment.  
c) La mercantil promotora de l'actuació assumeix el compliment de les obligacions, els deures i les cessions pròpies de l'adjudicatari d'un programa d'Actuació, no inferiors a les legalment exigibles en sòl urbanitzable, si bé es materialitzaren en els termes que es deriven de la proposta que es troba en l'expedient  
Segon  
La tramitació de l'expedient ha sigut formalment correcta, ja que s'han complit les exigències processals establides en l'article 20.2 de la Llei 4/1992, de 5 de juny, del Sòl No Urbanitzable.  
Tercer  
Els serveis que demanda l'actuació queden adequadament resolts a càrrec de la mercantil promotora, en els termes que resulten de l'expedient.  
Quart  
L'actuació sol·licitada és d'implantació adequada des del punt de vista de l'ordenació territorial en efectuar-se en sòl no urbanitzable comú, no mereixedor de cap protecció.  
Des del punt de vista econòmic i social, l'actuació aporta solucions, sens dubte, al desenvolupament de la zona.  
Cinqué  
El Govern Valencià és l'òrgan competent per a la resolució de l'expedient, amb la consegüent aprovació de l'ordenació i la definició del corresponent ús i aprofitament, en virtut d'allò que s'ha disposat en l'article 20 de la Llei 4/1992, de 5 de juny, del Sòl No Urbanitzable, a proposta del conseller d'Obres Públiques, Urbanisme i Transports.  
De conformitat amb els preceptes legals citats i els concordants de general i pertinent aplicació, a proposta del conseller d'Obres Públiques, Urbanisme i Transports, el Govern Valencià  
ACORDA  
I. Aprovar definitivament l'ordenació urbanística per a l'actuació integral que consisteix en una indústria d'elaboració de pedra natural en el terme municipal de Novelda, en els termes que es deriven de la documentació tècnica presentada per la mercantil Eurodiseño, SA, que afecta una superfície de 65.702 mý., com a actuació integral d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, del Sòl No Urbanitzable.  
II. Adjudicar la referida actuació integral d'interés comunitari a la mercantil citada, a la qual s'atorga la legitimació necessària a l'efecte de l'article 20 de la Llei 4/1992, per a promoure l'actuació urbanística aprovada.  
III. Condicionar i vincular la dita adjudicació al fet que la mercantil seleccionada execute l'actuació d'acord amb les següents condicions:  
1. Satisfer a l'Ajuntament de Novelda les compensacions econòmiques substitutives dels deures de cessió de terrenys per a zones verdes i les equivalents a l'aprofitament urbanístic no patrimonialitzable en els termes que es deriven de l'expedient.  
2. Obtindre de l'Ajuntament de Novelda les llicències municipals necessàries amb caràcter previ a l'execució de les obres, que haurà d'interessar en condicions d'obtindre-la en el termini màxim de sis mesos següents al de la publicació de aquest acord en el Diari Oficial de la Generalitat Valenciana. En garantia de l'execució de les obres d'urbanització, l'adjudicatària dipositarà davant de l'ajuntament la garantia, de conformitat amb el dret, com a mínim, d'un 7% del cost total dels serveis i les obres d'urbanització previstos, abans de l'inici de les obres.  
3. L'execució de l'actuació integral s'ajustarà al projecte presentat a l'efecte, amb la documentació complementària aportada durant la tramitació de l'expedient. Així mateix, seran d'observança les condicions fixades per les distintes administracions que han participat en el procediment i particularment en la Declaració d'Impacte Ambiental de data 16 de juliol de 1998.  
4. Qualsevol canvi que es produïsca en la titularitat de la promoció, objecte de la present actuació integral, haurà de ser autoritzada pel Govern Valencià.  
5. L'acord d'adjudicació expressat en el precedent apartat 2, sense perjudici d'allò que s'ha disposat en l'apartat 3, caducarà si en el termini d'un any, comptador des de la seua publicació en el Diari Oficial de la Generalitat Valenciana, la interessada no ha sol·licitat, en condicions d'obtindre-la, la preceptiva llicència municipal d'obres o activitat, excepte pròrroga justificada del citat termini, que podrà concedir el conseller d'Obres Públiques, Urbanisme i Transports. Així mateix, una vegada atorgades les llicències, s'haurà d'iniciar, concloure i no interrompre la construcció dins dels terminis en aquella determinats o, si no n'hi ha, en 6, 24 i 6 mesos, respectivament. L'incompliment dels citats terminis, excepte la pròrroga justificada, donarà lloc a la caducitat de la llicència per part de l'ajuntament, prèvia audiència de l'interessat.  
IV. La present aprovació i adjudicació de l'actuació integral implica, a l'efecte d'expropiació, la declaració d'interés social i la necessitat d'ocupació dels terrenys necessaris, segons el projecte presentat, per a l'execució d'aquella. L'adjudicatari té la condició de beneficiari de l'expropiació, i serà a càrrec seu l'abonament dels preus justos que s'han de satisfer. Tot això de conformitat amb l'article 20.3 de la Llei 4/1992, de 5 de juny, del Sòl No Urbanitzable.  
V. No procedeix fer cap declaració a l'efecte d'allò que s'ha disposat en la disposició addicional primera, apartat b), de la citada Llei 4/1992.  
Contra el present acord, que posa fi a la via administrativa, es podrà interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o la publicació d'aquest acord en el Diari Oficial de la Generalitat Valenciana. Per a la interposició del mencionat recurs serà requisit imprescindible que, amb caràcter previ, el recurrent en comunique al Govern Valencià la interposició, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga exercir qualsevol altre recurs que s'estime oportú.  
València, 20 d'octubre de 1998  
El conseller secretari del Govern Valencià,  
JOSÉ JOAQUIN RIPOLL SERRANO


Còpia Permalink ELI